Source: http://legislatie.just.ro/Public/DetaliiDocumentAfis/19889
Timestamp: 2020-07-12 03:34:53+00:00
Document Index: 30662010

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11']

DECRET 46 12/02/1982 - Portal Legislativ
DECRET nr. 46 din 12 februarie 1982cu privire la majorarea retributiilor tarifare ale personalului muncitor, a alocaţiilor de stat pentru copii, a pensiilor şi alte drepturi care se acordă în raport de nivelul retributiilor sau pensiilor
În concordanta cu prevederile programului de creştere a nivelului de trai şi ridicare a calităţii vieţii, aprobat de Congresul al XII-lea al partidului, în decursul cincinalului actual se va realiza sporirea veniturilor reale ale populaţiei prin creşterea retributiilor personalului muncitor, a veniturilor ţărănimii, a pensiilor şi a celorlalte venituri din fondurile sociale, în corelatie cu modificările de preţuri la bunurile de consum şi la tarifele pentru servicii.Aplicarea ferma a noului mecanism economico-financiar, creşterea rolului pirghiilor economice în sporirea eficientei întregii activităţi, aşezarea pe criterii economice a sistemului de preţuri, realizarea unui echilibru permanent între veniturile populaţiei şi cheltuielile sociale concretizate în mărfuri şi servicii, au făcut necesară majorarea preţurilor de producţie şi de livrare în industrie, a preţurilor de producţie, contractare şi achiziţie ale produselor agricole vegetale şi animale. În condiţiile aplicării noilor preţuri, a fost necesară, de asemenea, aşezarea pe principii economice şi a preţurilor de desfacere cu amănuntul la produsele agroalimentare, prin majorarea acestora în medie cu 35% .Pentru a se asigura înfăptuirea programului de ridicare permanenta a nivelului de trai al populaţiei, odată cu intrarea în vigoare a noilor preţuri de desfacere la produsele agroalimentare se va acorda, pentru toate categoriile de muncitori şi maiştri, precum şi, în raport cu nivelul retributiei, pentru alte categorii de personal muncitor, o compensaţie corespunzătoare astfel încît, pe ansamblu, la sfîrşitul anului 1982 retributia reală sa crească cu 1,5% faţă de anul 1980. Prin aplicarea unor noi măsuri de creştere a retributiilor în anul 1983 retributia reală va fi mai mare cu circa 4% faţă de anul 1980.Totodată, pentru pensionari urmează să se acorde, în mod diferenţiat, compensaţii care se vor include în pensii.Mărimea compensaţiilor se stabileşte în raport de consumurile medii prevăzute în Programul privind autoconducerea şi autoaprovizionarea teritorială, pe anul 1983, de influenţa medie a creşterii preţurilor la bunurile agroalimentare, de volumul şi structura consumului diferitelor categorii ale populaţiei, precum şi de efortul fizic depus, condiţiile de muncă şi caracterul activităţii desfăşurate.Majorarea retributiilor şi acordarea compensaţiilor pentru pensionari urmează să se facă ţinînd seama de necesitatea aplicării cu fermitate a principiilor eticii şi echităţii în repartizarea veniturilor, a apropierii condiţiilor de trai ale diferitelor categorii ale populaţiei.În vederea acoperirii influentelor determinate de creşterea preţurilor la produsele agroalimentare, urmează, de asemenea, ca alocaţiile de stat pentru copii să fie majorate în medie cu 35% pentru un număr de peste 4.800.000 copii.Pentru realizarea acestor măsuri care să asigure creşterea veniturilor reale ale populaţiei şi compensarea majorării preţurilor la produsele agroalimentare,Consiliul de Stat al Republicii Socialiste România decretează: + Articolul 1Începînd cu data de 15 februarie 1982, în cadrul primei etape de majorare a retributiilor prevăzută pentru cincinalul 1981-1985, se majorează retribuţiile tarifare ale tuturor categoriilor de muncitori şi maiştri, în mod diferenţiat, în funcţie de condiţiile de muncă, astfel: a) cu 210 lei lunar pentru: ... - muncitorii şi maistrii retribuiţi după reţeaua mine subteran şi suprafaţa, inclusiv muncitorii necalificati din subteran;- muncitorii şi maistrii retribuiţi după reţeaua siderurgie, metalurgie neferoasa, precum şi cei care lucrează în sectoarele calde - turnatorii, forja şi tratamente termice - retribuiţi după reţeaua construcţii de maşini;- muncitorii şi maistrii retribuiţi după reţeaua foraj;- muncitorii docheri;- muncitorii necalificati retribuiţi la nivelul stabilit pentru lucrări grele şi foarte grele, din ramurile industrie, foraj, construcţii-montaj şi transporturi; b) cu 190 lei lunar pentru muncitorii şi maistrii care lucrează în celelalte sectoare de activitate. ... Pentru celelalte categorii de personal, inclusiv personalul operativ retribuit pe gradatii, retribuţiile tarifare se majorează, de la data prevăzută la alin. 1, în mod diferenţiat, în funcţie de nivelul retributiei, după cum urmează: a) cu 175 lei lunar pentru persoanele care au retribuţii tarifare de pînă la 2.500 lei; ... b) cu 160 lei lunar pentru persoanele care au retribuţii tarifare între 2501-3000 lei; ... c) cu 140 lei lunar pentru persoanele care au retribuţii tarifare între 3001-4000 lei. ... + Articolul 2Alocaţiile pentru copii prevăzute în Decretul nr. 246/1977 se majorează, cu începere de la data de 15 februarie 1982, în medie cu 35% .Nivelurile alocaţiilor majorate, în raport cu plafoanele de venituri şi numărul copiilor, sînt cele prevăzute în anexa nr. 1. + Articolul 3Începînd cu data de 15 februarie 1982, pensionării de asigurări sociale de stat de toate categoriile, pensionării militari şi I.O.V.R. vor primi o compensaţie care se include în pensie, diferenţiată în funcţie de mărimea pensiei, după cum urmează: a) 110 lei lunar pentru pensionării care au pensii de pînă la 2000 lei; ... b) 100 lei lunar pentru pensionării care au pensii între 2001-3000 lei inclusiv. ... La stabilirea cuantumului majorării nu se ia în considerare pensia suplimentară.Persoanelor care se pensionează după data de 15 februarie 1982 li se stabilesc pensiile potrivit normelor în vigoare pînă la această dată şi primesc, în raport de nivelul pensiei compensaţia prevăzută la alin. 1. Aceasta prevedere se aplică pînă la majorarea retributiilor din anul 1983. + Articolul 4Începînd cu data de 15 februarie 1982, alocaţiile pentru hrana la spitale, cantine de elevi şi studenţi şi alte consumuri colective se stabilesc potrivit anexei nr. 2. + Articolul 5Începînd cu data de 15 februarie 1982 se majorează cu 100 lei: a) ajutoarele sociale acordate potrivit legii; ... b) indemnizaţiile sotiilor militarilor în termen; ... c) plafoanele de venituri pentru acordarea, în condiţiile legii, de medicamente în mod gratuit pensionarilor şi membrilor lor de familie. ... + Articolul 6Retributia în acord, sporurile, indemnizaţiile, premiile, celelalte drepturi de retribuire, precum şi orice alte drepturi şi obligaţii care se determina, potrivit legii, în funcţie de nivelul retributiei se stabilesc fără a se lua în considerare majorările de retributie prevăzute la art. 1.De asemenea, compensaţiile acordate potrivit art. 3 nu se iau în considerare la stabilirea drepturilor şi obligaţiilor care se determina în funcţie de nivelul pensiei.Pentru personalul retribuit pe bază de cote procentuale, remiza sau tarife, cotele de retribuire, respectiv tarifele, se vor recalcula, corespunzător influentelor rezultate din modificarea preţurilor, astfel încît sa nu se realizeze venituri superioare în condiţiile achiziţionării sau desfacerii aceloraşi cantităţi de bunuri. + Articolul 7Promovarile în trepte şi gradatii la toate categoriile de unităţi se vor putea face, cu respectarea condiţiilor prevăzute de lege, după data de 1 ianuarie 1983. + Articolul 8Ministerul Muncii, Comitetul de Stat al Planificarii, Ministerul Finanţelor, celelalte ministere şi organe centrale, comitetele şi birourile executive ale consiliilor populare şi conducerile unităţilor socialiste sînt obligate sa ia măsuri pentru aplicarea majorării retributiilor, pensiilor, alocaţiilor de stat pentru copii şi stabilirea celorlalte drepturi cu respectarea stricta a prevederilor prezentului decret. + Articolul 9Consiliul de Miniştri va stabili pînă la 31 martie 1982 programe de măsuri care să asigure recuperarea integrală, pînă în anul 1985, a influentelor asupra costurilor de producţie determinate de creşterea retributiilor nominale ca urmare a compensaţiilor acordate personalului muncitor. În anul 1982 se va asigura recuperarea a cel puţin 30% din volumul compensaţiilor acordate, peste prevederile de plan.Ministerele, centralele şi întreprinderile, consiliile populare vor acţiona cu fermitate pentru reducerea costurilor de producţie, a consumurilor de materii prime, materiale, combustibili şi energie, perfecţionarea tehnologiilor de fabricaţie, valorificarea superioară a materiilor prime şi materialelor, intensificarea recuperării şi utilizării integrale a resurselor refolosibile şi valorificarea tuturor resurselor locale, creşterea suplimentară a productivitatii muncii, utilizarea cît mai deplina a capacităţilor de producţie, îmbunătăţirea organizării producţiei şi a muncii, ridicarea calificării forţei de muncă, întărirea ordinii şi disciplinei în producţie. + Articolul 10Comitetul de Stat al Planificarii şi Ministerul Finanţelor vor prezenta propuneri pentru modificarea indicatorilor de plan şi a bugetului de stat pe anul 1982 cu influentele determinate de aplicarea prezentului decret.Ministerele şi celelalte organe titulare de plan sînt obligate sa înainteze documentaţiile necesare elaborării propunerilor prevăzute la alineatul precedent în termen de 15 zile de la data intrării în vigoare a decretului. + Articolul 11Anexele nr. 1 şi 2 fac parte integrantă din prezentul decret. + Anexa 1 ALOCAŢIA DE STAT PENTRU COPIIcuantumurile, precum şi plafoanele de venituri şi numărul copiilor în raport cucare se stabilesc alocaţia de stat pentru copii, sînt următoarele:
NOTĂ: Pentru luna februarie 1982, majorările de alocaţii de stat pentru copii seacorda în cuantum de 50 la suta. + Anexa 2 - Extras - ALOCAŢIILE ZILNICE DE HRANA cu începere de la data de 15 februarie 1982
NOTĂ: a) Ministerele, celelalte organe centrale şi comitetele executive ale consiliilorpopulare judeţene şi al municipiului Bucureşti vor revizui în termen de 5 zilecontribuţiile datorate pentru întreţinerea unor persoane în unităţile medico-sanitare,de asistenţa socială, de tratament balnear şi odihnă, tabere, colonii şi excursii şcolareşi în alte unităţi asemănătoare, corespunzător majorării alocaţiilor de hrana şi aretributiilor stabilite potrivit prezentului decret, după caz.--------